ট্রাম্পের আশায় জল! বিশ্বশান্তিতে পুরস্কার পেলেন ভেনেজুয়েলার নেত্রী

ওয়েব ডেস্ক : আটটি যুদ্ধ থামিয়েছেন তিনি। সেই কারণে ‘নোবেল শান্তি পুরস্কার’ (Nobel peace prize) প্রাপ্য তাঁর। অনেক দিন ধরে এমনটাই দাবি করে আসছেন মার্কিন প্রেসিডেন্ট ডোনাল্ড ট্রাম্প (Donald Trump)। জল্পনাও চলছিল, এবারের নোবেল শান্তি পুরস্কার পেতে চলেছেন তিনি। কিন্তু তাঁর সেই আশায় জল ঢেলে দিল নরওয়ের নোবেল কমিটি (Norwegian Nobel Committee)। ট্রাম্পের পরিবর্তে এই পুরস্কার পাচ্ছেন ভেনেজুয়েলার প্রধান বিরোধী নেত্রী মারিয়া কোরিনা মাচাডো (María Corina Machado)। শুক্রবার এমনটাই ঘোষণা করা হয়েছে।

এই মূল্যবান পুরস্কার ঘোষণার আগে ট্রাম্প (Trump) তাঁর পূর্বসূরি বারাক ওবামার (Barack Obama) নোবেল পুরস্কার অর্জনের তীব্র সমালোচনা করেছিলেন। তিনি বলেছিলেন, কিছুই না করার জন্য নোবেল শান্তি পুরস্কার (Nobel peace prize) পেয়েছেন ওবামা। পাশাপাশি তিনি অভিযোগ করে বলেছেন, আমেরিকাকে ধ্বংস করা ছাড়া আর কিছুই করেননি তাঁর পূর্বসূরি।

আরও খবর : H1B Visa-তে আবার বড় পরিবর্তন করছেন ট্রাম্প!

তার পরেই ফের একবার গোটা বিশ্বে একাধিক যুদ্ধ থামানোর কৃতিত্বের কথা তুলে ধরেন তিনি। ট্রাম্প (Trump) বলেছেন, ‘আমি আটটি যুদ্ধ থামিয়েছি, যা আগে কখনো ঘটেনি।’ মূলত এই পুরস্কার পাওয়ার জন্য দীর্ঘ সময় ধরে চেষ্টা চালিয়ে গিয়েছেন তিনি। নোবেল কমিটির কাছে ট্রাম্প আবেদনও জানিয়েছিলেন এই পুরস্কার তাঁকে দেওয়ার জন্য। কিন্তু এত কিছু বলার পরেও নোবেল শান্তি পুরস্কার (Nobel peace prize) হাতছাড়া হল মার্কিন প্রেসিডেন্টের।

অন্যদিকে, যিনি এবার নোবেল শান্তি পুরস্কার (Nobel peace prize) পেয়েছেন, সেই মারিয়া কোরিনা মাচাডো (María Corina Machado) হলেন ‘ভেনেজুয়েলার লৌহমানবী’। গণতান্ত্রিক অধিকার প্রতিষ্ঠা করার জন্য ২০২৫ সালে সবচেয়ে প্রভাবশালী ১০০ জনের মধ্যে নাম রয়েছে তাঁর। তবে বর্তমানে আত্মগোপন করে রয়েছেন তিনি। বলা হয় ভোটে কারচুপি করে ভেনেজুয়েলায় নিকোলাস মাদুরো ক্ষমতায় আসার পর থেকে আত্মগোপন করে রয়েছেন সে দেশের প্রধান বিরোধী এই নেত্রী। এবার তাঁকেই দেওয়া হল এই নোবেল শান্তি পুরস্কার।

দেখুন অন্য খবর :

The post ট্রাম্পের আশায় জল! বিশ্বশান্তিতে পুরস্কার পেলেন ভেনেজুয়েলার নেত্রী first appeared on KolkataTV.